Deli-caat in Amsterdam - Menu, openingstijden, prijzen, adres van restaurant
Deli-caat in Amsterdam
Meer informatie over restaurant Deli-caat
OpeningstijdenMaandag en Dinsdag 16:00 - 20:00
Woensdag t/m Zondag 11:00 - 20:00Services Kos: Mediterreense Lamsboud met roosmaryn en suurlemoen | ab imo pectore
← Winterkos: OSSO BUCCO
Death of a legend – RIP Dave Stock →
Kos: Mediterreense Lamsboud met roosmaryn en suurlemoen
Posted on 23 Augustus, 2009	by In vino veritas
Reg om te eet
Reg vir die oond
Net voor die deksel opkom
Laaste paar strepe olyfolie, suurlemoensap en botterklonte
Suurlemoen, olyfolie en kruie lekker ingevryf
Hierdie is by verre my gunsteling resep vir lamsboud. Johrné, Alet , Melt en Naomi sal daarvan getuig want dis omtrent al wat hulle by my kry om te eet. Ek voel al half skuldig maar lamsboud is volgens my die goedkoopste en lekkerste manier om baie mense kos te gee. Omdat dit nutteloos sou wees om ‘n hele boud net vir my en vroulief gaar te maak wag gewoonlik vir gaste om die gereg te maak. Ek is verskriklik lief vir die Mediterreense manier van kook. Suurlemoen, olyfolie, roosmaryn, lourier, olywe ens. Dus moer ek suurlemoen oor en in alles. Ons suurlemoenboom kan nie voorbly nie.
Die resep is ‘n “hybrid” van Kleftiko lam. Alhoewel die gaarmaak en bestandele baie ooreenstem met die tradisionele Griekse Kleftiko voel ek nie dis reg om na hierdie resep as Kleftiko te verwys nie. Daarom noem ek dit liefs Mediterreense Lam
Natuurlike lamsboud van so tussen 1,7 en 2 kg
Botter (Margarine werk nie)
Vars gemaalde Robertsons heel swartpeper
1 en ‘n halwe suurlemoen
eetlepel Robertsons droë roosmaryn
meel om te sprinkel
Jy maak so:
Die resep is bitter eenvoudig. Sorg dat jou boud mooi skoon is en vet getrim is.
In ‘n pestel en mortar maak 1.5 teelepel heel swartpeperkorrels fyn saam met ‘n eetlepel droë roosmaryn. Voeg die sout ook by en grind tot lekker fyn
Neem nou ‘n suurlemoen en druk die sap bo-oor die boud. Vryf lekker in
Nou neem jy jou sout , peper en roosmaryn mengel en vryf dit lekker in die boud.
Gooi nou ‘n paar sprinkels olyfolie boo or die boud en vryf dit ook lekker in. Weese versigtig dat jy te veel van jou kruie afvryf nie.
Besprinkel die boud bo liggies met meel. Hierdie meel sal later ‘n lieflike kors vorm.
Druk so drie of 4 knoppe botter bo op die boud
Druk nou nog so ‘n halwe suurlemoen se sap bo-oor
Laastens sprinkel die boud met nog so ‘n paar strepe olyfolie.
Ek doen al hierdie voorbereiding in dieselfde pot waarin die boud gaargemaak word.
Maak toe en sit in die oond teen 140 grade vir omtrent 3 en ‘n half tot 4 uur. Ek verkies dat die vleis sag is en van die been afval. Daarom gebruik ek ‘n Römertopf om die boud in gaar te maak. Niks stop jou egter om dieselfde resep te volg en die boud volgens jou gewone metode gaar te maak nie.
Net ‘n paar tips. Die kruie mengels se hoeveelhede hang uiteraard af van die grootte van die boud. Wees versigtig vir te veel sout. Moenie te min roosmaryn gebruik nie. Dis die hart van die resep. Ek gooi gewoonlik sommer ‘n paar aartappelskywe ook by die bou in hoofsaaklik omdat ek te lui is om chips te maak! Dis egter nie nodig nie. Die vleis gaan baie lekker saam met basmati rys of kapokaartappels, beetslaai en groente van jou keuse.
NS: As jy nog nie ‘n Römertopf het nie, kry een. Dit sal jou lewe verander.
This entry was posted in Resepte en kos goed. and tagged Mediterreense lamsboud, olyfolie, Römertopf, roosmaryn, suurlemoen. Bookmark the permalink.
2 Responses to Kos: Mediterreense Lamsboud met roosmaryn en suurlemoen
4 September, 2009 om 07:19
Jou resep het my geinspireer om ‘n ongebruikte trougeskenk (Romertopf – al 16 jaar gelede gekry!) uit te sleep. Die lam was heerlik, dankie vir die inspirasie – sal nou ook die Romertopf gereeld gebruik.
4 September, 2009 om 07:40
Bly om te hoor Anna. Jy kan solank begin dink aan ‘n back up Romertopf koop want ek kan jou verseker jy gaan hom nou baie begin gebruik.
Maak net seker jy volg die skoonmaakinstruksies nukeurig, en dit help om meer as een vir die verskillende tipes vleis te hê.
Wonderlike goed nietemin.
Doekvoet on Penne all’Arrabbiata
kobus olivier on Kos: Tannie Tini Vorster se ma…
Neil on Oom Arthur Coomer – Forc…
kalaharikind on Oom Arthur Coomer – Forc…